proxectonos/corpus_dominio_legal_administrativo_tmp huggingface dataset:
NOMEAMENTO 1 AUXILIAR ADMINISTRATIVO SERVIZOS SOCIAIS
ADMINISTRACIÓN LOCAL — Municipal — Bueu (Persoal, oposicións, 02/10/2023)

Nomeamento de persoal laboral fixo para unha praza de auxiliar de información a cidadanía n incluída na OEP extraordinaria do ano 2022. Por Resolución da Alcaldía número 2023-1788 de data 21 de setembro de 2023 noméase a Dona Mª Yolanda Juncal Peixoto, con DNI ***9792**, como persoal laboral fixo, para a praza de auxiliar admnistrativa de servizos sociais, recollida na RPT co código 09.00.00.04, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
PADRÓN TAXA AXUDA A DOMICILIO DEPENDENCIA XANEIRO 2023
ADMINISTRACIÓN LOCAL — Municipal — Guarda, A (Recadación, 31/05/2023)

A Presidencia desta Corporación, mediante resolución núm.2023-0779, de 24 de maio de 2023, aprobou o padrón da taxa pola prestación do servizos de axuda no fogar (saf) na modalidade de dependencia correspondente ó mes de xaneiro do exercicio tributario 2023 do Concello da Guarda. A dita resol ución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ó mes de xaneiro do exercicio tributario 2023 do Concello da Guarda será do día 1 de xuño ao día 1 de agosto de 2023, ámbalas dúas datas inclusive. A data de cargo en conta dos recibos domiciliados será o día 9 de xuño de 2023. O imposto deberá satisfacerse a través da s seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
RETRIBUCIÓNS ALCALDE E ASISTENCIA A ÓRGANOS DE GOBERNO (2023-2027)
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 18/07/2023)

Con data 04/07/2023 o Pleno da Corporación en sesión extraordinaria adoptou, entre outros, o seguinte acordo que se transcribe e que se procede á súa publicación para xeral coñecemento: Asignar ao Alcalde, Manuel Antonio Lourenzo Sobral unha retribución anual bruta de 44.294,60 €, distribuída en catorce pagas, desempeñando o cargo con dedicación exclusiva, excluídos os trienios aos que no seu caso teña dereito como funcionario de carreira que se atopa en situación de servizos especiais. Os efectos serán dende a data de constitución e na que tomou posesión do seu cargo, nesta situación de servizos especiais, o 17 de xuño de 2023. Asignar ao Concelleiro, Diego Moreira Álvarez unha retribución anual bruta de 27.125,98 €, distribuída en catorce pagas, desempeñando o cargo con dedicación exclusiva. Asignar á Concelleira, Silvia Cernadas Martínez unha retribución anual bruta de 16.144,52 €, distribuída en catorce pagas, desempeñando o cargo con dedicación parcial de 21 horas semanais. En relación coas dedicacións referidas, o Concello deberá cumprir coas obrigas que o Réxime Xeral da Seguridade Social impón ás empresas en relación cos traballadores ó seu servizo e as cotizacións das mutualidades obrigatorias correspondentes para aqueles funcionarios que deixen de prestar o servizo que motivaba a súa pertenza a elas, estendéndose ás cotas de clases pasivas. SEGUNDO. O recoñecemento da dedicación exclusiva esixe a dedicación preferente ás tarefas propias do cargo, sen prexuízo doutras ocupacións marxinais que, en calquera caso, non poderán causar detrimento á dedicación ao Concello, e no caso de que as devanditas ocupacións sexan remuneradas, requirirase unha declaración formal de compatibilidade polo Pleno do Concello. TERCEIRO. Aproba-lo réxime de indemnizacións e asistencias previsto no vixente orzamento, e que é o seguinte: CUARTO. Proceder á modificación orzamentaria correspondente xa que estas cantidades non son as incluídas na Base 54 “Retribucións e Indemnizacións dos membros da Corporación” das Bases de Execución do Orzamento para o presente exercicio de 2023.” Soutomaior, 13 de xullo de 2023. O ALCALDE, Manuel Antonio Lourenzo Sobral Documento asinado dixitalmente á marxe.
CORRECCIÓN DE ERROS DATA EXAMEN TERCEIRA EDICIÓN
ADMINISTRACIÓN LOCAL — Provincial — Deputación Provincial (Subvencións e axudas, 14/03/2023)

A presidenta, no uso das facultades que se lle confiren na normativa local vixente, ditou a Resolución presidencial número 2023001559, de 27 de febreiro de 2023, pola que se aproban as Bases reguladoras da sétima edición dos Cursos de Español para Persoas Inmigrantes para a Preparación do DELE A2 do exercicio 2023. Estas publicáronse no Boletín Oficial da Provincia de Pontevedra (BOPPO) núm.44, de 3 de marzo. O prazo de presentación de solicitudes comezará o vindeiro 14 de marzo e rematará o 12 de abril de 2023, segundo o sinalado na base sétima.1.º Na apartado 4 da base terceira establécese que “ao finalizar as tres edicións, o alumnado dos cursos presentarase ao exame do DELE A2, levado a cabo polo Instituto Cervantes en Vigo, que terá lugar nas seguintes datas, segundo a edición na que participen as persoas candidatas: A proposta da Universidade de Vigo, e co fin de favorecer o alumnado para que poida realizar a proba na data máis próxima ao remate do curso, de conformidade co establecido no artigo 109.2 da Lei 39/2015, de 1 de outubro, do procedemento administrativo común das administracións públicas, por Resolución presidencial do 8 de marzo de 2023, núm.2023001881, RESÓLVESE: 1.º Rectificar o apartado 4 da base terceira, de xeito que onde se di: Debe dicir: 2.º Publicar a devandita rectificación no BOPPO e en www.depo. gal.
APROBACIÓN INICIAL DA SEGUNDA MODIFICACIÓN DA “ORDENANZA DE PROTECCIÓN CONTRA A CONTAMINACIÓN ACÚSTICA”. CONCELLO DE SANXENXO
ADMINISTRACIÓN LOCAL — Municipal — Sanxenxo (Ordenanzas e Regulamentos, 06/06/2023)

O Concello Pleno en sesión celebrada o 26 de maio de 2023 aprobou inicialmente a “SEGUNDA MODIFICACIÓN DA ‘ORDENANZA DE PROTECCIÓN CONTRA A CONTAMINACIÓN ACÚSTICA’ DO CONCELLO DE SANXENXO”. Por medio do presente anuncio, exponse ao público a modificación da ordenanza inicialmente aprobada nas dependencias da secretaría do concello, podendo tamén consultarse no portais indicados a continuación: O prazo de exposición ao público é de trinta días hábiles contados a partir do día seguinte da publicación do correspondente anuncio no Boletín Oficial da Provincia de Pontevedra, para os efectos de que nese prazo se poidan formular alegacións ou suxestións que se consideren oportunas. As alegacións ou suxestións presentaranse na sede electrónica do Concello de Sanxenxo (https://concellodesanxenxo.sedelectronica. gal). Non obstante, as persoas físicas poderán elixir presentar as súas alegacións ou suxestións a través de medios electrónicos ou non. En caso de non existir alegacións, a modificación desta ordenanza considérase aprobada definitivamente e entrará en vigor unha vez que se publique o texto íntegro da modificación da ‘Ordenanza de Protección Contra a Contaminación Acústica’ no Boletín Oficial da Provincia de Pontevedra, e transcorra o prazo previsto no Artigo 65.2 da Lei 7/1985 do 2 de Abril, Reguladora das Bases de Réxime Local. Sanxenxo, O alcalde en funcións Brenda Patricia Iskren Faqir Cabezuelos DOCUMENTO ASINADO ELECTRONICAMENTE
IN407A 2021/173-4. UFD DISTRIBUCIÓN ELECTRICIDAD, S. A. PAGAMENTO PREZOS XUSTOS EXECUCIÓN PROXECTO LMT-CT-RBT A CAMPO DA PORTA (PONTEVEDRA).
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 25/01/2023)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 28 de febreiro de 2023, ás 12 horas, na casa do Concello de Pontevedra como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Pontevedra para a súa publicación no taboleiro de anuncios da casa do concello, e notificada individualmente aos afectados. Vigo, 12 de decembro de 2022 A xefa territorial Beatriz López del Olmo
NOMEAMENTO TENENTES ALCALDE
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 19/07/2023)

Constituída a Xunta de Goberno Local por Resolución de data 23 de xuño de 2023, corresponde ó Alcalde designar ós/ás Tenentes de Alcalde de entre os/as membros da devandita Xunta. Examinada a documentación que a acompaña, visto o informe de Secretaría, e de conformidade co establecido nos artigos 21.2 e 23.3 da Lei 7/1985, de 2 de abril, Reguladora das Bases do Réxime Local, 62 e 63 da Lei 5/1997, do 22 de xullo, de Administración Local de Galicia e 41.3 e 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, polo presente RESOLVO PRIMEIRO. Nomear Tenentes de Alcalde ós/ás seguintes concelleiros/as membros da Xunta de Goberno Local: SEGUNDO. Corresponde ós/ás nomeados/as, no orde designado, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo Alcalde. TERCEIRO. A presente Resolución notificarase ós/ás designados/as persoalmente, publicándose no "Boletín Oficial" da provincia e darase conta ó Pleno na primeira sesión que se celebre. Soutomaior, 29 de xuño de 2023. O ALCALDE, Manuel Antonio Lourenzo Sobral Documento asinado dixitalmente á marxe.
MODIFICACIÓN DA OFERTA DE EMPREGO PÚBLICO PARA A ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Marín (Oferta de emprego público, 23/06/2023)

Expediente: 2022 RH345-009 Dada conta do contido da Sentenza nº 40/2023 do Xulgado Contencioso-Administrativo Núm.1 de Pontevedra ditada no Procedemento Abreviado 319/2022, así como do acordo unánime da Mesa de Negociación celebrada o 29/03/23, a Xunta de Goberno Local en sesión de data 28/05/2023 adoptou o seguinte acordo: Modificar o Acordo da Xunta de Goberno Local do Concello de Marín de data 18 de Maio de 2022 referente a Oferta de Emprego Público para a estabilización de emprego temporal (Lei 20/2021, do 28 de decembro) do Concello de Marín co seguinte contido no seu apartado primeiro referente a relación de prazas a incluir:
APROBACIÓN INICIAL DO ORZAMENTO MUNICIPAL PARA O EXERCICIO 2024
ADMINISTRACIÓN LOCAL — Municipal — Rosal, O (Presupostos e cadros de persoal, 22/11/2023)

Aprobado inicialmente polo Pleno do Concello en sesión celebrada o día 16 de novembro de 2023 o Orzamento Municipal para o exercicio 2024, xunto coas Bases de Execución do mesmo, o Cadro de Persoal e demais documentación, exponse ao público durante o prazo de quince días, a fin de que os interesados poidan examinalo e presentar reclamacións e alegacións ante o Pleno, conforme o artigo 169 do RD-L 2/2004, que aproba o Texto Refundido da Lei Reguladora das Facendas Locais. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A Alcaldesa, Ánxela Fernández Callís.
DELEGACIÓN LEVANTAMENTO DE ACTAS PREVIAS REFORMA LMTA A DEVESA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 09/11/2023)

Por decreto da alcaldía de data 07.11.2023 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente, 1.— Delegar en Dna. Joan Baptista Banchero Coya, como Tenente de Alcalde a representación do concello no acto de Levantamento de Actas Previas á Ocupación dos Bens e Dereitos Expropiados pola Execución do Proxecto de Reforma LMTA SJG803 A Devesa o vindeiro 14 de novembro de 2023 sobre o terreo.2.— Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3.— Comunicar a Dna. Joan Baptista Banchero Coya a presente resolución para o seu coñecemento.” Cerdedo-Cotobade. O Alcalde, Jorge Cubela López. Documento asinado dixitalmente á marxe.
APROBACIÓN OFERTA DE EMPREGO PÚBLICO PARA O ANO 2023
ADMINISTRACIÓN LOCAL — Municipal — Grove, O (Oferta de emprego público, 29/12/2023)

ANUNCIO APROBACIÓN OFERTA DE EMPREGO PÚBLICO PARA O ANO 2023 Que por Resolución de Alcaldía- Decreto nº 2023-1734 de data 26.12.2023 pola que se aproba a Oferta de Emprego Público para o ano 2023 (Expte: 3570/2023), integrada polas seguintes prazas vacantes: O que se publica para xeral e público coñecemento, nos termos previstos na lexislación vixente. O Grove, data e sinatura dixital na marxe.— O alcalde, José A. Cacabelos Rico.
APROBACIÓN INICIAL REGULAMENTO MUNICIPAL REGULADOR DO SISTEMA INTERNO DE INFORMACIÓN.
ADMINISTRACIÓN LOCAL — Municipal — Cerdedo–Cotobade (Ordenanzas e Regulamentos, 31/10/2023)

Data última revisión: 22/5/2020. O Pleno do Concello de Cerdedo-Cotobade en sesión celebrada con data de 26.10.2023 adoptou acordo de aprobación inicial do Regulamento municipal regulador do sistema interno de información. O expediente sométese a información pública e audiencia aos interesados polo prazo de trinta días hábiles contados a partir do día seguinte ao da inserción deste anuncio no Boletín Oficial da Provincia de Pontevedra, durante o cal poderán presentarse suxestións e reclamacións. Lugar en que pode examinarse o expediente: Sección de Secretaría deste Concello en horario de 9 a 14 horas e na sede electrónica do Concello www.concellodecerdedocotobade. sedelectronica. gal No caso de que non se presenten reclamacións ou suxestións durante o período de información pública, entenderase aprobado definitivamente o regulamento do Sistema interno de información. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva. En Cerdedo-Cotobade a 26 de outubro de 2023. O Alcalde, Jorge Cubela López. Documento asinado dixitalmente á marxe na data reflictida.
CONVOCATORIA PROCESO DE SELECCIÓN PARA CUBRIR 8 POSTOS DE PEÓNS/PEOAS DE LIMPEZA MEDIOAMBIENTAL.
ADMINISTRACIÓN LOCAL — Municipal — Grove, O (Persoal, oposicións, 19/07/2023)

Logo de aprobarse por Resolución da Alcaldía con data do 14 de xullo de 2023 (Decreto 2023-0750) as bases e a convocatoria para selección de 8 peóns/peoas de limpeza medioambiental como funcionarios interinos por programas, para a execución do Programa de Estudo de Caracterización de Residuos nos Areais do Concello do Grove, mediante o sistema de concurso-oposición, ábrese o prazo de presentación de solicitudes que será de 5 días hábiles a contar desde o día seguinte á publicacíon deste anuncio no Boletín Oficial da Provincia de Pontevedra. As bases íntegras da presente convocatoria publicaranse na Sede electrónica do Concello do Grove http://concellodogrove.sedelectronica. gal/ e no taboleiro de anuncios. O Grove, data e sinatura dixital na marxe.—O alcalde, José A. Cacabelos Rico
APROBACIÓN INICIAL DE MODIFICACIÓN DE CRÉDITOS
ADMINISTRACIÓN LOCAL — Municipal — Cañiza, A (Presupostos e cadros de persoal, 09/03/2023)

O Pleno deste Concello, na sesión extraordinaria que tivo lugar o día 3 de marzo de 2023, aprobou inicialmente a Modificación de Créditos sobre o Orzamento do Concello de A Cañiza correspondente ao exercicio 2022 prorrogado a 2023, baixo a modalidade de transferencia de crédito entre diferentes áreas de gasto, por un importe total de 50.671,60€. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE SETEMBRO DE 2023
ADMINISTRACIÓN LOCAL — Municipal — Porriño, O (Recadación, 25/09/2023)

Pola Alcaldía do Concello do Porriño aprobáronse, en data 6 de setembro de 2023 o decreto número 2023-2611, RESOLUCIÓN DE ALCALDÍA cuxa parte resolutiva di: “PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de SETEMBRO de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
NOMEAMENTO ADMINISTRATIVO POR PROMOCIÓN INTERNA
ADMINISTRACIÓN LOCAL — Municipal — Baiona (Persoal, oposicións, 05/12/2023)

Por Resolución de Alcaldía núm.2023-2668 de data 27 de novembro de 2023, unha vez oncluido o procedemento selectivo, efectuouse o nomeamento de: O funcionario nomeado deberá tomar posesión ou incorporarse no prazo dun mes a partir da publicación do nomeamento; de non o facer nin existir causa xustificada, que deberá ser alegada e aceptada, o nomeado quedará na situación de cesante. O que se fai público aos efectos do artigo 60 da Lei 2/2015, de 29 de abril, do emprego público de Galicia e 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo. En Baiona, o Alcalde-Presidente, na data que consta na sinatura dixital á marxe deste documento. Asdo.: Jesús Vázquez Almuiña
APROBACIÓN DEFINITIVA TRANSFERENCIA DE CRÉDITO 1/2023
ADMINISTRACIÓN LOCAL — Municipal — Pontecesures (Presupostos e cadros de persoal, 20/12/2023)

O Pleno desta Corporación, en sesión extraordinaria e urxente celebrada o 16 de novembro de 2023, acordou a aprobación inicial do expediente de modificación orzamentaria n.º 1/2023, na modalidade de transferencia de crédito entre distintas áreas de gasto. O mencionado expediente foi exposto ao público para o seu exame polos interesados e presentación de reclamacións durante o prazo de 15 días hábiles contados a partires do dia seguinte ao da inserción do correspondentes anuncio de aprobación inicial no Boletín Oficial da Provincia n.º 225 de 22 de novembro de 2023 e no taboleiro electrónico municipal. Transcorrido o prazo de exposición ao público sen presentarse reclamación algunha, enténdese elevado a definitivo o acordo plenario, de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais: En virtude do disposto no artigo 171 do RDL 2/2004, do 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou Acordo impugnado. En Pontecesures, a 15 de decembro de 2023. A Alcaldesa, M.ª Teresa Tocino Barreiro. Documento asinado dixitalmente á marxe.
IN407A 2022/435-4. UFD. RESOLUCIÓN DO 4 DE SETEMBRO DE 2023, DE LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA REFORMA DA LMT TRO718 E SUBSTITUCIÓN DO CTI PARADA-TEIS 36AC73 POR CTC EN VIGO E REDONDELA
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 21/09/2023)

A instalación denominada Reforma da LMT TRO718 e substitución do CTI Parada-Teis 36AC73 por CTC foi declarada de utilidade pública mediante resolución do 20 de xuño de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 29 de setembro de 2023, a partir das 12:30 horas no concello de Vigo e o día 24 de outubro de 2023 a partir das 12 horas no concello de Redondela, terán lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e nos taboleiros de edictos dos concellos de Vigo e Redondela. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 4 de setembro de 2023 A xefa territorial Beatriz López del Olmo
EXPOSICIÓN PÚBLICA DA CONTA XERAL DO EXERCICIO 2022
ADMINISTRACIÓN LOCAL — Municipal — Pontecesures (Presupostos e cadros de persoal, 08/06/2023)

Informada pola Comisión Especial de Contas o día 24 de maio de 2023 a Conta Xeral do Concello de Pontecesures correspondente ao ano 2022, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público, por un prazo de quince días, durante os cales as persoas interesadas poderán presentar as reclamacións, reparos ou observacións que teñan por convenientes. Á súa vez, estará a disposición das persoas interesadas na sede electrónica desta Entidade [http://pontecesures.sedelectronica. gal]. A ALCALDESA ACCIDENTAL EN FUNCIÓNS M.ª Isabel Castro Barreiro. DOCUMENTO ASINADO DIXITALMENTE Á MARXE
EXPOSICIÓN PÚBLICA MODIFICACIÓN BASES EXECUCÍÓN DO ORZAMENTO 2023
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 28/07/2023)

Aprobado inicialmente polo Pleno da Corporación en sesión extraordinaria de data 23/07/2023 expediente de modificación de bases de execución do Orzamento do ano 2023, exponse ao público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. O ALCALDE DOCUMENTO ASINADO ELECTRONICAMENTE
RESOLUCIÓN DO 19 DE XUÑO DE 2023, POLA QUE SE ACORDA REALIZAR O PAGAMENTO DOS XUROS POR EXPROPIACIÓN PARA A OBRA DE CLAVE: PO/16/265.06, NO CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 27/06/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Senda na PO-551, treito Bagüín-Seixo, puntos quilométricos 2+900- 3+700 ”, de clave PO/16/265.06, no concello de Marín, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 19 de xuño de 2023. O xefe do Servizo Provincial de Pontevedra Josep Miguel Kurowski Miñan
LISTA COBRATORIA PREZO PÚBLICO GARDERÍA SETEMBRO 2023
ADMINISTRACIÓN LOCAL — Municipal — Guarda, A (Recadación, 30/11/2023)

A Presidencia desta Corporación, mediante resolución núm.2023-1786 de 24 de novembro de 2023 aprobou a lista cobratoria do prezo público pola prestación do servizo de gardería municipal correspondente ó mes de setembro do exercicio tributario 2023 do Concello da Guarda. A dita resolución é definitiva en vía administrativa. A lista cobratoria exporase ó público na tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ás persoas obrigadas o pago afectadas que o período voluntario de cobranza do prezo público pola prestación do servizo de gardería municipal do Concello da Guarda correspondente ó mes de setembro do exercicio tributario 2023, será do día 5 de decembro de 2023 ó día 5 de febreiro de 2024, ámbalas dúas datas inclusive. A data de cargo en conta dos recibos domiciliados será o día 20 de decembro de 2023. O prezo público deberá satisfacerse a través das seguintes entidades bancarias: ABANCA, BANCO SANTANDER, CAIXABANK, BBVA, BANCO SABADELL O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente ó marxe.
PADRÓNS FISCAIS DO SERVIZO DE AXUDA NO FOGAR XULLO-AGOSTO DE 2022
ADMINISTRACIÓN LOCAL — Municipal — Forcarei (Recadación, 30/03/2023)

Primeiro.- Tendo sido aprobados por resolución da alcaldía os padróns de liquidacións tributarias derivadas da prestación do servizo de axuda no fogar nos meses de XULLO E AGOSTO do ANO 2022. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPÓÑENSE AO PÚBLICO OS PADRÓNS APROBADOS, mediante a publicación do presente edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria, Transcorrido o prazo de ingreso, as débedas serán esixidas polo procedemento de prema e se devengarán as correspondentes recargas do período executivo, os intereses de demora e, no seu caso, as costas que se produzan Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Forcarei, á data da sinatura dixital, A ALCALDESA, Verónica Pichel Guisande.
ACORDO SOBRE AS CONTÍAS A PERCIBIR POLOS CONCELLEIROS POLA SÚA ASISTENCIA ÁS SESIÓNS DOS DISTINTOS ÓRGANOS COLEXIADOS.
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 04/07/2023)

O Pleno da Corporación de Vilanova de Arousa en sesión extraordinaria celebrada o día 26 de xuño de 2023 adoptou o seguinte acordo: Primeiro.- O importe a percibir por cada membro da Corporación que non teñan dedicación exclusiva ou parcial pola súa asistencia ás sesións dos seus órganos colexiados será o seguinte: a) Sesión do Pleno: 150,00 euros por cada sesión. b) Sesión da Xunta de Goberno: 80,00 euros por cada sesión. c) Sesións das Comisións Informativas Permanentes: 70,00 euros por cada sesión. Segundo.- Aos efectos do presente acordo equipáranse ás Comisións Informativas Permanentes, as sesións das Comisións Informativas Especiais; as da Xunta Local de Seguridade; as da Mesa Local de Comercio; as da Comisión Especial de Contas, así como as xuntanzas da Xunta de Portavoces. Terceiro.- A participación, por delegación da alcaldía, e na súa condición de autoridade, dun/a concelleiro/a sen dedicación exclusiva nunha voda civil celebrada no concello dará dereito a percibir unha asistencia de 100,00 euros. Vilanova de Arousa, a 26 de xuño de 2023. O ALCALDE. Asdo: Gonzalo Durán Hermida.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 3º TRIMESTRE DO EXERCICIO TRIBUTARIO 2023
ADMINISTRACIÓN LOCAL — Municipal — Valga (Recadación, 03/11/2023)

O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 3º trimestre do exercicio tributario 2023 será dende o 06 de novembro de 2023 ata o 08 de xaneiro de 2024. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde, José María Bello Maneiro.
DELEGACIÓN DE COMPETENCIAS DA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/06/2023)

Fago pública a Resolución da Alcaldía que se transcribe: Visto que por darse una das circunstancias previstas no artigo 23 da lei 40/2015, existen motivos de abstención na tramitación e resolución do expediente de adxudicación da obra de Renovación do Pavimento de pista multideporte no Toural. En uso das facultades que me veñen conferidas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, do 28 de novembro, 1. Absterme de participar na tramitación e delegar na primeira tenente de alcalde Dª María Canosa Otero as actuacións relativas ao expediente 851/2023.2. Publicar este Decreto no Boletín Oficial da Provincia, e no taboleiro de edictos do Concello, sen prexuízo da súa efectividade dende o día da súa sinatura. O alcalde, César Poza González (data e sinatura dixital na marxe)
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA CORRESPONDENTE AO MES DE FEBREIRO-2023
ADMINISTRACIÓN LOCAL — Municipal — Porriño, O (Recadación, 19/04/2023)

“Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de febreiro, e polo importe total de 692,94 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
EXPEDIENTE INVESTIGACIÓN INVENTARIO CAMIÑOS EN CAMIÑO PORTAMEA-BELESAR-BAIONA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 25/04/2023)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño Portameán-Belesar, Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUNHA PRAZA DE TÉCNICA/O DE XESTIÓN DOCUMENTAL, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE TÉCNICA/O MEDIA/O (CE2022CO-D)
ADMINISTRACIÓN LOCAL — Provincial — Deputación Provincial (Persoal, oposicións, 09/02/2023)

Expediente 2022071263 Asunto Relación provisional de persoas aspirantes admitidas e excluidas do proceso selectivo dunha praza de Técnica/o de xestión documental, encadrada na escala de Administración especial, subescala técnica, clase técnica/o media/o correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente (CE2022CO-D) Trámite Aprobación da relación provisional de persoas aspirantes admitidas e excluidas provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.231, 2 de decembro de 2022, de varios procesos selectivos de estabilización de emprego temporal para cubrir as necesidades de carácter estrutural e permanente (CE2022CO-D), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnica/o de xestión documental, encadrada na escala de Administración especial, subescala técnica, clase técnica/o media/o, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial.
APROBACIÓN, EXPOSICIÓN AO PÚBLICO E COBRANZA DA LISTA COBRATORIA DA PISCINA DO MES DE DECEMBRO DE 2023
ADMINISTRACIÓN LOCAL — Municipal — Cangas (Recadación, 05/12/2023)

A ALCALDÍA-PRESIDENCIA, mediante Resolución de data 28 de NOVEMBRO de 2023, PRIMEIRO.— Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de DECEMBRO de 2023, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO.— A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO.— De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO.— Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. Documento asinado electronicamente.
APROBACIÓN DEFINITIVA EXPEDIENTE CRÉDITO EXTRAORDINARIO 2/2023 E 3/2023
ADMINISTRACIÓN LOCAL — Municipal — Sanxenxo (Presupostos e cadros de persoal, 12/09/2023)

Transcorrido o prazo de exposición pública das modificacións de crédito na modalidade de crédito extraordinario nº 2/2023 e crédito extraordinario nº 3/2023, financiados con cargo ao remanente de tesourería para gastos xerais do Concello de Sanxenxo obtido na liquidación de 2022 (252.905,37 euros) e con baixas por anulación (723.527,27 euros), cun importe total de 976.432,64 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobadas, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2023 do Concello de Sanxenxo, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, o alcalde Telmo Martín González
EXPEDIENTE: DH. A36.71010. CORRECIÓN DE ERRO NA SOLICITUDE DE GUMERSINDO CARRAL GÓMEZ PARA A MODIFICACIÓN DA CONCESIÓN DUN CAUDAL DE AUGA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 20/10/2023)

Advertido erro no anuncio de información pública do procedemento iniciado por Orlando Alberto Ycaza Bainbridge, para solicitar de Augas de Galicia a modificación da concesión dun aproveitamento de augas públicas outorgado no expediente da mesma clave, mediante o cambio de ubicación dun pozo, publicado no BOP nº 195 do 09/10/2023, cómpre efectuar as seguintes correccións: Onde di: “parcela 36024A127000280000BO”. Debe dicir: “parcela 36024A118000280000BO”. Onde di: “. pozo que se engade na parcela 288 do polígono 118” Debe dicir: “. pozo que se engade na parcela 28 do polígono 118”. Santiago de Compostela, o xefe do Servizo Territorial.— Jesús Antonio Manrique Merino (Sinatura dixital) 9 de outubro de 2023.